open-index/open-wikipedia-markdown huggingface dataset:
நெதர்லாந்தின் இரண்டாம் வில்லியம்

**வில்லியம் II** (Willem Frederik George Lodewijk, anglicized as William Frederick George Louis; 6 டிசம்பர் 1792 – 17 மார்ச் 1849) ஆரஞ்சு நஸ்ஸாவ் வம்சம் வழிவந்த இரண்டாவது நெதர்லாந்து அரசர் ஆவார். மேலும் தம் ஆட்சி காலத்தில் லக்ஸம்பர்க் பெருங்கோமானாகவும் லிம்பர்க் கோமானாகவும் இருந்தார்.

இரண்டாம் வில்லியம் பிரஷ்யாவின் வில்ஹெல்மின் மற்றும் நெதர்லாந்தின் முதலாம் வில்லியதின் மகனாவார். 1815 ஆம் ஆண்டு முதலாம் வில்லியம் நாட்டை கைப்பற்றி தன் முடியாட்சிக்கு கீழ் கொண்டுவந்தார். இதனால் இரண்டாம் வில்லியம் ஆரஞ்சு இல்லத்தின் இளவரசராகவும், நாட்டின் அரச வாரிசாகவுமனார். 1840 ஆம் ஆண்டு  அக்டோபர் மாதம் 7 ஆம் நாள் நாட்டின் முடியாட்சியை கைப்பற்றி அரசரானார். இவரது ஆட்சிக்காலத்தில் நெதர்லாந்து நாடாளுமன்ற மக்களாட்சியாக புதிய அரசியலமைப்பு உருவானது. வில்லியம் ரஷ்யா நாட்டின் அண்ணா பாவ்லோவ்னவை மணந்தார். அவர்களுக்கு நான்கு மகன்கள் மற்றும் ஒரு மகளும் பிறந்தனர். இவர் மார்ச்சு 17, 1849 ஆம் ஆண்டு இறந்தார். இவரின் மகன்  மூன்றாம் வில்லியம் அரசரானார்.

## மேற்கோள்கள்

பகுப்பு:1792 பிறப்புகள்
பகுப்பு:1849 இறப்புகள்
பகுப்பு:நெதர்லாந்தின் அரசர்கள்
தாரி மொழி

தாரி மொழி ஆப்கானிஸ்தானில் பேசப்படும் பாரசீக மொழி வடிவின் ஒரு மாறுபாடு ஆகும். ஆப்கானிஸ்தான் அரசால் 1964 ஆம் ஆண்டில் அந்நாட்டில் பேசப்படும் பாரசீக மொழிக்கு தாரி மொழி என பெயரிடப்பட்டது. இதனால் இம்மொழி ஆப்கானிய பாரசீக மொழி எனவும் அழைக்கப்படுகிறது. தாரி மொழி ஆப்கானிஸ்தானின் ஓர் அதிகாரப்பூர்வமான ஆட்சி மொழியாகும். ஆப்கானிஸ்தானில் பாரசீக மொழி பேசுவோர் இம்மொழியை "ஃபார்சீ" என அழைக்கின்றனர்.இவர்கள் தாரி மொழி எனும் பெயர் பாஷ்டூன் எனும் சமுகத்தினரால் அவர்கள் மீது திணிக்கப்படுவதாக கூறுகின்றனர்.

## மேற்கோள்கள்


பகுப்பு:ஆப்கானிய மொழிகள்
லகிரு கமகே

**பனகமுவா லகிரு சம்பத் கமகே (Panagamuwa Lahiru Sampath Gamage** (பிறப்பு:ஏப்ரல் 5, 1988) பொதுவாக லகிரு கமகே என அறியப்படும் இவர் இலங்கைத் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். இலஙகைத் துடுப்பாட்ட அ அணி,  *பதுரெலியா துடுப்பாட்ட அணி,சிலா மரியன்ஸ், துடுப்பாட்ட சங்கம், நான்தர்ஸ்கிரிப்ட்ஸ் துடுப்பாட்ட சங்கம், காவல் துடுப்பாட்ட சங்கம், சிங்கள துடுப்பாட்ட சங்கம், தமிழ் யூனியன் மற்றும் அத்லெடிக் கிளப் சங்கம் ஆகிய அணிகளுக்காக*  உள்லூர்ப் போட்டிகளில் விளையாடி வருகிறார்.

## உள்ளூர்ப் போட்டிகள்
2017-18 ஆம் ஆண்டிற்கான *சூப்பர் ஃபோர் புரொவென்சியல் துடுப்பாட்டத் தொடரில்*  இவர் தம்புலா அணி சார்பாக விளையாடினார். இந்தத் தொடரில் இரண்டு போட்டிகளில் விளையாடி 10 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம்பெற்றார். 2018 ஆம் ஆண்டில் நடைபெற்ற இந்தத் தொடரிலும் இதே அணிக்காக விளையாடினார்.

2018 ஆம் ஆண்டில் நடைபெற்ற இலங்கை கிரிக்கெட் லீக் தொடரில் இவர் கண்டி அணியில் இடம் பெற்றுள்ளார்.

## சர்வதேச போட்டிகள்

### தேர்வு போட்டிகள்
2017 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் இடம் பெற்றார். ஆனால் விளையாடும் வாய்ப்பு வழங்கப்படவில்லை. 2017 ஆம் ஆண்டில் இலங்கைத் துடுப்பாட்ட அணி ஐக்கிய அரபு அமீரகம் மற்றும் பாக்கித்தானில் சுற்றுப் பயணம் செய்து விளையாடியது. அக்டோபர் 6 இல் அபுதாபியில்  நடைபெற்ற பாக்கித்தான்  துடுப்பாட்ட அணிக்கு எதிரான இரன்டாவது தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் 11 பந்துகளைச் சந்தித்த இவர் 1 ஓட்டங்களை எடுத்து யாசிர் ஷா பந்துவீச்சில் ஆட்டமிழந்தார்.பின் பந்துவீச்சில் 15 ஓவர்கள் வீசி 38 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இதில் 2 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 1 பந்துகளைச் சந்தித்து இறுதிவரை ஆட்டமிழக்காமல் ஓர் ஓட்டங்களை எடுத்தார். 16 ஓவர்களை வீசி 29 ஓட்டங்களை விட்டுக்கொடுத்து ஓர் இலக்குகளைக் கைப்பற்றினார். இதில் ஐந்து ஓவர்களை மெய்டனாக வீசினார்.

பின் 2018 இல் இலங்கைத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டது. சூன் 6 இல் எசுப்பானியாவில் நடைபெற்ற முதல் தேர்வுத் துடுப்பாட்டப் போட்டியின் முதல் ஆட்டப் பகுதியில் 26 ஓவர்கள் வீசி  67 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. அதில் 6 ஓவர்களை மெய்டனாக வீசினார்.பின் மட்டையாட்டத்தில் 10 பந்துகளைச் சந்தித்தார். ஆனால் ஓட்டங்களை எடுக்கவில்லை. பின் இரண்டாவது ஆட்டப்பகுதியில் 15 ஓவர்கள் வீசி 43 ஓட்டங்கள் விட்டுக் கொடுத்தார். 3 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.பின் 49 பந்துகளைச் சந்தித்து 3 ஓட்டங்களை எடுத்து பிசூ பந்துவீச்சில் ஆட்டமிழந்தார்.மேற்கிந்தியத் தீவுகள் அணி 226 ஓட்டங்களில் வெறி பெற்றது.

## சான்றுகள்



பகுப்பு:இலங்கைத் துடுப்பாட்டக்காரர்கள்
பகுப்பு:1988 பிறப்புகள்
லகிரு குமார

**சந்திரதாச பிரகம்மண ராலலாகே லகிரு குமார (Chandradasa Brahammana Ralalage Lahiru Sudesh Kumara**, பொதுவாக லகிரு குமாரா என அழைக்கப்படும் இவர் (பெப்ரவரி 13, 1997) இலங்கைத் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். தனது 19 ஆவது வயதில் இவர் தேசிய அணிக்காக விளையாடினார்.

## உள்ளூர்ப் போட்டிகள்
2016 ஆம் ஆண்டில் தனது முதல் தரத் துடுப்பாட்டப் போட்டிகளில் அறிமுகமானார். அக்டோபர் 4 இல் மேற்கிந்தியத்தீவுகள் துடுப்பாட்ட அணிக்கு எதிரான போட்டியில் இவர் இலங்கை அ அணி சார்பாக விளையாடினார். 2017-18 ஆம் ஆண்டிற்கான இலங்கை கிரிக்கெட் லீக்கில்  *நந்த ஸ்கிரிப்ட்ஸ்* துடுப்பாட்ட சங்கம் சார்பாக விளையாடினார்.

2017-18 ஆம் ஆண்டிற்கான *சூப்பர் ஃபோர் புரொவென்சியல் துடுப்பாட்டத் தொடரில்*  இவர் கண்டி அணி சார்பாக விளையாடினார்.அதRகு அடுத்த ஆண்டு நடைபெற்ற துடுப்பாட்டத் தொடரிலும் இவர் அதே அணி சார்பாக விளையாடினார்.

2018 ஆம் ஆண்டில் நடைபெற்ற இலங்கைத் துடுப்பாட்ட இருபது20 லீக் தொடரில் இவர் காலி அணி சார்பாக விளையாடினார்.

## 19 வயதிற்கு உட்பட்டோருக்கான உலகக்கோப்பை
2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணக் கோப்பையில் இவர் இலங்கை அணி தலைவராக இருந்தார். *அசிதா ஃபெர்ணான்டோவுடன்* இணைந்து அணியினை அரையிறுதி வரை கூட்டிச் செல்ல உதவினார்.

## சர்வதேசப் போட்டிகள்
2016 இல் இலங்கை அணி  சிம்பாப்வேயில்  சுற்றுப் பயணம் செய்து விளையாடியது. நவம்பர் 2 இல் அராரேயில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் தான் சந்தித்த முதல் பந்திலேயே ஆட்டமிழந்தார். பின்  பந்துவீச்சில் 23 ஓவர்கள் வீசி 58 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இதில் 5 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 19 ஓவர்களை வீசி 45 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் மூன்று ஓவர்களை மெய்டனாக வீசினார்.இந்தப் போட்டியில் இலங்கை அணி  225 ஓட்டங்களில் வெற்றி பெற்றது.

2018  இல் இலங்கை அணி மேற்கிந்தியத் தீவுகளில் சுற்றுப் பயணம் செய்து விளையாடியது. சூன் 23  இல் பிரிஜ்டவுனில் நடைபெற்ற சிம்பாப்வே துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் தான் சந்தித்த முதல் பந்திலேயே ஆட்டமிழந்தார். பின்  பந்து வீச்சில் 22 ஓவர்கள் வீசி 90 ஓட்டங்களை விட்டுக் கொடுத்து ஓர் இலக்குகளைக் கைப்பற்றினார். இதில் 3 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 8 ஓவர்களை வீசி 31 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் ஓர் ஓவரை மெய்டனாக வீசினார்.இந்தப் போட்டியில் இலங்கை அணி  4 இலக்குகளில் வெற்றி பெற்றது.

## சான்றுகள்




பகுப்பு:இலங்கைத் துடுப்பாட்டக்காரர்கள்
பகுப்பு:1997 பிறப்புகள்
நெதர்லாந்தின் முதலாம் வில்லியம்

**முதலாம் வில்லியம்** (*William I*, இடச்சு: Willem Frederik; 24 ஆகஸ்ட் 1772 – 12 டிசம்பர் 1843) நெதர்லாந்து நாட்டின் முதல் அரசர் ஆவார். இவரே முதல் லக்ஸம்பர்க் பெருங்கோமகனும் ஆவார்.

நெதர்லாந்து நாட்டின் முதலாம் வில்லியம் 1813 ஆம் ஆண்டு ஐக்கிய நெதர்லாந்து நாட்டை ஏற்படுத்தினார். இவரே நெதர்லாந்து நாட்டை தன் முடியாட்சியின் கீழ் கொண்டுவந்தார்.
மேலும் மார்ச்சு 16, 1815 ஆம் ஆண்டு லக்ஸம்பர்கின் கோமகன் ஆனார். அதே ஆண்டு ஜூன் 9 ஆம் நாள் முதலாம் வில்லியம் லக்ஸம்பர்க்கின் முதல்   பெருங்கோமகன் ஆனார். மேலும் 1839 ஆம் ஆண்டில் லிம்பர்க்கின் கோமகனானார். 1840 ஆம் ஆண்டில் தன்னை அரசர் வில்லியம் பிரடெரிக் என அழைத்துக்கொண்டார்.

## மேற்கோள்கள்

பகுப்பு:1772 பிறப்புகள்
பகுப்பு:1843 இறப்புகள்
பகுப்பு:நெதர்லாந்தின் அரசர்கள்
சம்பிரதி

பகுப்பு:மௌரியர்கள்


**சம்பிரதி** (**Samprati**) (ஆட்சிக் காலம்: கிமு 224 - 215), மௌரியப் பேரரசின் ஐந்தாம் சக்கரவர்த்தி ஆவார். இவர் பேரரசர் அசோகரின் பேரனும், கண்கள் குருடாக்கப்பட்ட   அசோகரின் மகனாக குணாளனின் மகனும் ஆவார். சம்பிரதி, தனது பங்காளியான தசரத மௌரியரின் மறைவிற்கு பின் மௌரியப் பேரரசின் அரியணை ஏறியவர்.

## வரலாறு
அசோகரின் முதல் மகன் மகிந்தன் பௌத்த சமயத்தை இலங்கையில் பரப்பச் சென்றதால், குணாளன் மௌரியப் பேரரசின் பட்டத்து இளவரசர் பதவிக்கு தேர்ந்தெடுக்கப்படுவார் என்பதால், குணாளனின் கண்கள், ஒரு சதித் திட்டம் தீட்டப்பட்டது.
  
குணாளன் அசோகரின் பட்டத்தரசிகளில் ஒருவரான சமணச் சமயத்தைச் சேர்ந்த் பத்மாவதியின் மகன் ஆவார்.  குணாளன் அரியணை ஏறிவிடக்கூடாது என்பதற்காக, சதிச் செயல் மூலம், குணாளனின் கண்கள் குருடாக்கப்பட்டது. எனவே குணாளனால் அரியணை ஏற உரிமை இல்லாது போனதால், தன் மகன் சம்பிரதியுடன், மகதத்தை விட்டு, உச்செயினுக்குச் சென்றார். பின்னர் மௌரியப் பேரரசராக தசரத மௌரியர் அரியணை ஏறினார்.

உச்செயினில் குணாளனுடன் வளர்ந்து கொண்டிருந்த சம்பிரதி, ஒரு முறை இருவரும் படாலிபுத்திரம் சென்று, அசோகரிடம் தனது அரியணை உரிமை கோரினார்.   தசரத மௌரியருக்குப் பின்னர் சம்பிரதிக்கு அரியணை ஏறும் உரிமை வழங்கப்படும் என அசோகர் உறுதியளித்தார். கிமு 224ல் தசரத மௌரியர் இறந்த பிறகு  சம்பிரதி மௌரியப் பேரரசர் ஆனார். 

சமண சமயத்தை பின்பற்றும் சம்பிரதி 9 ஆண்டுகள் அரசாண்டர். சமண சமய இலக்கியங்களின் படி, சம்பிரதி பாடலிபுத்திரம் மற்றும் உஜ்ஜைன் ஆகிய நகரங்களைத் தலைநகரங்களாகக் கொண்டார்.  முன்னர் தசரத மௌரியர் ஆட்சியின் போது, ஆந்திரம் மற்றும் மைசூர் இராச்சியங்கள், மௌரியப் பேரரசிலிருந்து விடுபட்டு தன்னாட்சியுடன் ஆண்டது. சம்பிரதி ஆட்சிக் காலத்தில் மீண்டும்  ஆந்திரம் மற்றும் மைசூர் இராச்சியங்களை வென்று மௌரியப்  பேரரசில் இணைத்தார்.

## அடிக்குறிப்புகள்

## மேற்கோள்கள்
* 
* 
* 

பகுப்பு:மௌரியர்கள்
பகுப்பு:இந்தியப் பேரரசர்கள்
தேவவர்மன்

**தேவவர்மன்** (Devavarman) மௌரியப் பேரரசின் ஏழாவது பேரரசர் ஆவார். இவர் மௌரியப் பேரரசை கி.மு. 202 முதல் கி.மு. 195 வரை ஏறத்தாழ ஏழு ஆண்டுகள் ஆட்சி செய்தார்.

புராணங்களின் படி, இவர் சாலிசுகா மௌரியவின் வாரிசாக அறியபடுகிறார். இவரை தொடர்ந்து சத்தாதன்வன் மௌரிய ஆட்சி பீடத்தில் அமர்ந்தார்.

## மேற்கோள்கள்

பகுப்பு:இந்தியப் பேரரசர்கள்
பகுப்பு:மௌரியர்கள்

பகுப்பு:இந்தியப் பேரரசர்கள்
இன்சைட்

**இன்சைட்** (*InSight*) என்பது அமெரிக்காவின் தேசிய வானூர்தியியல் மற்றும் விண்வெளி நிர்வாக அமைப்பினால் செவ்வாயில் ஆராய்ச்சி மேற்கொள்வதற்காக அனுப்பப்பட்ட தானியங்கி விண்கலமாகும். இந்த தானியங்கி விண்கலம் 27.11.2018 அன்று திங்கட்கிழமை காலை 01.30 மணியளவில் செவ்வாயில் தரையிறங்கியது. இவ்விண்கலம் செவ்வாய்க் கோளின் மத்திய ரேகைக்கு அருகில் உள்ள அலிசிம் பிளானீசியா என்ற பகுதியில் தரையிறங்கியது. இந்த தானியங்கி விண்கலமானது லாக்கீட் மார்ட்டின் விண்வெளி அமைப்புகள் நிறுவனத்தால் தயாரிக்கப்பட்டது. மேலும், இந்த தானியங்கி விண்கலம் நாசாவின் தாரை செலுத்த ஆய்வகத்தால் நிர்வகிக்கப்பட்டும் வருகிறது. இதன் இயக்கமானது 2018 மே 5 ஆம் நாள் தொடங்கியது. அட்லஸ் 5 - 401 என்ற இராக்கெட் மூலம் இந்த தானியங்கி விண்கலம் செவ்வாயை நோக்கி அனுப்பப்பட்டது. 2018 நவம்பர் 26 அன்று  ஒசநே 19:52:59 அளவில் செவ்வாயில் தரை இறங்கியது. இன்சைட் தனது பயணத்தில் 483 மில்லியன் கிலோமீட்டர் (300 மில்லியன் மைல்கள்) தூரத்தைக் கடந்துள்ளது.

செவ்வாயின் மேற்பரப்பில் SEIS என்றழைக்கப்படும் நிலநடுக்கமானி ஒன்றை வைத்தல், செவ்வாய் கிரகத்தின் உட்புறத்தின் துல்லியமான முப்பரிமாண மாதிரிகள் வழங்குவதற்கு வாய்ப்பினை ஏற்படுத்துதல், கோளின் உட்புறத்தில் ஏற்படும் வெப்பப் பரிமாற்றத்தை எச்பி3 எனப்படும் ஒரு வெப்பத்தை ஊடுருவி ஆராயும் முறையின் மூலம் அளந்து அதனை வைத்து செவ்வாயின் தொடக்க கால நிலவியல் பரிணாமத்தைப் பற்றி படிப்பது ஆகியவை இன்சைட் தானியங்கி விண்கலம் ஏவப்பட்டதற்கான முக்கிய நோக்கங்களாகும்.

## மேற்கோள்கள்

## வெளி இணைப்புகள்

* ''InSight'' NASA
* ''InSight'' NASA − Mars Exploration Program
* ''InSight'' NASA (video/03:31; 18 November 2018; Details)
* ''InSight'' NASA (video/01:38; 26 November 2018; Landing)

பகுப்பு:செவ்வாய்த் திட்டங்கள்
பகுப்பு:அமெரிக்க விண்வெளித் திட்டங்கள்
சாலிசுகா

பகுப்பு:மௌரியர்கள்

**சாலிசுகா மௌரியன்** (**Shalishuka**) மௌரியப் பேரரசின் ஆறாவது பேரரசர் ஆவார். இவர் மௌரிய அரசர் சம்பிரதியின் புதல்வர் ஆவார். சாலிசுகா மௌரியப் பேரரசை கி.மு. 215 முதல் கி.மு. 202 வரை ஏறத்தாழ பதிமூன்று ஆண்டுகள் ஆண்டார். யுக புராணம் இவரை ஒரு சண்டைப்பிரியர், அநீதியான ஆட்சியாளர் அனால் உண்மையை உரைப்பவர் என குறிப்பிடுகின்றது. புராணங்களின் படி இவருக்கு பின் தேவவர்மன் மௌரிய ஆட்சி பீடத்தில் அமர்ந்தார்.

## மேற்கோள்கள்

பகுப்பு:மௌரியர்கள்
பகுப்பு:இந்தியப் பேரரசர்கள்
மஞ்சுஸ்ரீ தபா

**மஞ்சுஶ்ரீ தபா** () காட்மாண்டுவில் பிறந்தார். கனடா எழுத்தாளர், கட்டுரையாளர் மற்றும் மொழிபெயர்ப்பாளரான இவர் நேபாள வம்சாவளி பெண் ஆவார். இவர் புனைவு எழுத்தாளராகவும் தனது படைப்புகளை வழங்கிவருகிறார். நேபாள நூல்களை முதன்மையாக கொண்டு ஆங்கில மொழியில் இலக்கியங்களை மொழிபெயர்த்துள்ளார். நேபாள நாட்டின் ஆட்சி மாற்றம், சுயசரிதைய, நேபாள மக்களின் உள்ள பிரதிபளிப்பு பற்றிய நூல்கள் பல வெளியிட்டுள்ளார்.

## குடும்பம்
மஞ்சுஶ்ரீ தபா அவர்கள் 1968 ஆம் ஆண்டு நேபாளத்தில் உள்ள காட்மாண்டுவில் பிறந்தார். பேக் பகதூர் தபா மற்றும் ரீட்டா தபா இவரின் பெற்றோர்கள் ஆவர். இவரின் தந்தை நேபாள நாட்டின் முன்னாள் நிதி அமைச்சராகவும், வெளியுறவு துறை அமைச்சராகவும் மற்றும் இந்தியா, அமெரிக்க ஐக்கிய நாடுகளுக்கான நேபாள தூதரக அதிகாரியாக பணியாற்றினார். இவரின் தாயார் ரீட்டா தபா ஒரு பொது சுகாதார நிபுணத்துவ மருத்துவர் ஆவார். இவருக்கு பாஸ்கர தபா என்ற மூத்த சகோதரரும் தேஜ்ஶ்ரீ தபா என்ற அக்காவும் இருக்கின்றனர். தேஜ்ஶ்ரீ பெல்ஜியம் நாட்டில் வசித்துவருகிறார். பாஸ்கர தபா ஒரு பொறியியல் நிபுணர் ஆவார்.

## சுயசரிதை
இவர் நேபாளம், கனடா மற்றும் அமெரிக்காவில் வளர்ந்தவர். பின்னாளில் இவர் ஓர் ஆங்கில எழுத்தாளரானார். வடிவமைப்பு துறைக்கான ரூடு தீவு கல்விநிலையத்தில் புகைப்பட துறையில் இளங்கலை பட்டம் பெற்று தனது படைப்புகளை தொடங்கினார். 1992 ஆம் ஆண்டு தனது முதல் படைப்பான உடைந்த துண்டின் என்ற நூல் ஆகும். 2001 ஆம் ஆண்டில் தனது  நாவலான வரலாற்றின் போதகர் என்ற படைப்பை வெளிட்டார். பின்னர் புகைப்படத் துறையில் முதுகலை பட்டம் பெற்றார். தன் முதுகலை படிப்புக்காக சியாட்டில் உள்ள வாசிங்டன் பல்கலைக்கழகத்தில் படைப்பு எழுதும் திட்டத்திற்கான ஆய்வறிக்கை செய்து முடித்தார். இந்திர பகதூர் ராய் என்ற இந்திய-நேபாள எழுத்தாளரின் படைப்பான **இன்று ஒரு திருவிழா**வை மொழிபெயர்ப்பு செய்தார். அமெரிக்காவின் நியுயார்க் நகரை தலைமை இடமாகக் கொண்டு இயங்கும் அமெரிக்க எழுதுகோள் (ஆங்கிலம்:**PEN AMERICA**) நிறுவனம் குறிப்பிடத்தக்க இலக்கிய மொழிபெயர்ப்பாளருக்கான ஊக்கத்தொகை இம் மொழிபெயர்ப்புக்கு வழங்கியது. 2005 ஆம் ஆண்டு வெளியிடப்பட்ட படைப்பான **காட்மாண்டுவே மற: ஜனநாயகத்திற்கான ஒரு இரங்கற்பா** என்ற நூலினால் இவர் மிகவும் அறியப்படுகிறார். 2006 ஆம் ஆண்டு இப் படைப்புக்கு ஜெர்மனிநாடாடின் பெர்லின் நகயில் எழுத்துக்கான அலைசிஸ் விருது வழங்கப்பட்டது.

இந்நூல் வெளியீட்டுக்குப் பின் நாட்டைவிட்டு வெளியேறினார் ஆட்சிக்கவிழ்ப்புக்கு எதிராக எழுதினார். 2007 ஆம் ஆண்டில் **புதைக்கப்பட்ட பூமி** என்ற சிறுகதை தொகுப்புகளை உருவாக்கினார். 2009 ஆண்டு நேபாள சுற்றுசூழலியலாளர் பற்றிய சுயசரிதையை வெளியிட்டார். 2010 ஆம் ஆண்டு **பறக்கும் தறுவாயில்** என்ற நாவலை வெளியிட்டார். 2011 ஆம் ஆண்டு தனது நூற்பு சேகரிப்பான **வாழ்க்கையை நாம் இழந்துவிட்டோம் : நேபாளத்தின் கட்டுரைகள் மற்றும் கருத்துகள்** என்ற படைப்பை வெளியிட்டார். இவரது அன்மைகால படைப்பு 2016 ஆம் ஆண்டு தெற்காசியாவில் வெளியிடப்பட்டது. இது **நம் சொந்த வாழ்வில் நம் அனைவருக்கும்** என்ற நாவல் ஆகும்.

மேலும் மஞ்சுஶ்ரீ தபா அமெரிக்காவின் ஆங்கில நாளிதழான த நியூயார்க் டைம்ஸ் பத்திரிகையின் ஒரு திறந்த பதிப்பாளராகவும் எழுத்தாளராகவும் தனது பங்களிப்பை வழங்கிவருகிறார்.

## மேற்கோள்கள்

## புற இணைப்புகள்
* Manjushree Thapa's website .
* http://www.bookslut.com/features/2014_10_020904.php 

பகுப்பு:பெண் எழுத்தாளர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:நேபாள எழுத்தாளர்கள்
காலியம்(III) தெலூரைடு

**காலியம்(III) தெலூரைடு** (*Gallium(III) telluride*) என்பது Ga2Te3   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகத் தெலூரைடாக வகைப்படுத்தப்படும் இச்சேர்மம் . அறை வெப்பநிலையில் கருப்பு நிறத்திலும்  நெடியற்றும் காணப்படுகிறது. எளிதில் நொறுங்கும் தன்மை கொண்ட இப்படிகத்திண்மம் III-VI வகையான ஒரு குறைக்கடத்தியாகும். மேலும் காலியம் தெலுரைடு அணிக்கோவை கட்டமைப்பில் படிகமாகிறது . 
 
## தயாரிப்பு

உயர் வெப்பநிலையின்கீழ் தெலூரைடு ஆக்சைடு அணைவுச் சேர்மமும் மும்மெத்தில் காலியமும் ஈடுபடும் திண்ம-நிலை வினையின் வழியாக காலியம் தெலுரைடு பொதுவாகத் தயாரிக்கப்படுகிறது. தனிமநிலை காலியம் மற்றும் தனிமநிலை தெலுரியம் இரண்டும் உயர்வெப்ப நிலையில் வினைபுரிவதாலும் இதைத் தயாரிக்க இயலும் . 

## பண்புகள்

### இயற்பியல் பண்புகள்

அறை வெப்பநிலையில் காலியம்(III) தெலூரைடு  கருப்பு நிறங்கொண்டு, நெடியற்று, எளிதில் நொறுங்கக் கூடிய ஒரு படிகமாகும். நான்கு ஒருங்கிணைவுகள் கொண்ட நான்முகக் கட்டமைப்பில் காலியம்(III) தெலூரைடு படிகமாகிறது. உடனடியாக தீப்பற்றும் பண்போ வினைபுரியும் பண்போ இதற்குக் கிடையாது. இருப்பினும் தேவையான பாதுகாப்பு உடையுடன் இதை கையாளவேண்டும். காலியம்(III) தெலூரைடின் உருகுநிலை 788° செல்சியசு முதல் 792° செல்சியசு வெப்பநிலை வரை இருக்கும். நீரில் இச்சேர்மம் கரைவதில்லை . 

### வேதிப்பண்புகள்

அறைவெப்பநிலையில் காலியம்(III) தெலூரைடு நிலைப்புத்தன்மை கொண்டதாக இருக்கிறது. வினை திறன் அற்ற சேர்மமாக இருப்பதாலும் இதனுடன் இணக்கமாகச் சேர்ந்துள்ள வேதிப்பொருட்கள் ஏதும் அறியப்படவில்லை . நாட்பட்ட காலியம்(III) தெலூரைடு தெலூரைடு புகையை உமிழ்ந்து இயற்கையிலேயே சிதைவடைகிறது. தீங்கு விலைவிக்கும் பலபடியாக்க வினைகள் எதிலும் இச்சேர்மம் ஈடுபடுவதில்லை. 
   
### நச்சுத்தன்மை

காலியம்(III) தெலூரைடின் நச்சுத்தன்மை குறித்த ஆய்வுகள் முழுமையாக மேற்கொள்ளப்படவில்லை. இருப்பினும் தனிமநிலை தெலூரியம்  ஒப்பீட்டளவில் குறைந்த நச்சுத்தன்மையுடன் காணப்படுகிறது. உடலில் டைமெத்தில் தெலூரைடாக இது மாற்றப்படுகிறது, இதன் காரணமாக மூச்சு மற்றும் வியர்வையில்  பூண்டு போன்ற நாற்றம் உண்டாகிறது. உடலில் அதிகமாக வெளிப்பட நேர்ந்தால் இதைத்தவிர கூடுதலாக, தலைவலி, சோர்வு,  உலோகச் சுவை, பசியின்மை, குமட்டல், நடுக்கம், மூச்சுத்திணறல் மற்றும் சுவாசக் கோளாறுகள்  போன்ற இடர்பாடுகள் ஏற்படலாம் . எனவே இச்சேர்மத்தை பயன்படுத்துங்கால் அவசியமான முன்னேற்பாடுகளுடன் இருப்பது அவசியம். ஆய்வக மூக்குக் கண்ணாடிகள் மற்றும் கையுறைகள் அணிந்து நன்கு காற்றோட்டமுள்ள ஓர் அறையில் இதைப் பயன்படுத்த வேண்டும் . 

## பயன்கள்

### தொழிற்துறை

காலியம்(III) தெலூரைடு பி-பிரிவு III-VI என்ற வகை  குறைக்கடத்தியாகும். நடைமுறையில் இது தொழிற்சாலைகளில் பயன்படுத்தப்படுவது கட்டுப்படுத்தப்பட்டுள்ளது. என்றாலும் மென் படலமாகவும் சீரொளி டையோடு மற்றும் சூரிய மின்கலன்களில் பயன்படுத்தப்பட்டு வருகிறது . 

### உயிரி மருத்துவம்

காலியம்(III)தெலூரைடின் மருத்துவ பயன்கள் இன்னும் ஆய்வு நிலையிலே உள்ளன . 

### பிற பயன்கள்

குறைகடத்தி மற்றும் வேதி ஆவிப் படிவு, பௌதீக  ஆவிப் படிவு காட்சியமைத்தல், ஒளியியல் பயன்பாடுகள் போன்றவை காலியம்(III)தெலூரைடின் பிற பயன்களாகும் . படிக மற்றும் பல்படிக வடிவங்களில் மீத்தூய காலியம்(III)தெலூரைடு வர்த்தகமுறையாகவும் விற்பனைக்குக் கிடைக்கிறது .  

## மேற்கோள்கள்

பகுப்பு:காலியம் சேர்மங்கள்
பகுப்பு:தெலூரைடுகள்
மீரா (சிகரம்)

**மீரா** இமயமலையில் உள்ள பாருன் பகுதியின் ஒரு சிகரம் ஆகும். ஆனால் இதன் நிர்வாகம் சோலுகும்பு மாவட்டம் சாகர்மாதாவின் கட்டுப்பாட்டில் உள்ளது. இது 21,247 அடிகள் உயரத்தில் உள்ள சிகரம், ஒரு சிறந்த மலையேற்றச் சிகரமாக அறியப்படுகிறது.

## மேற்கோள்கள்
 

பகுப்பு:சிகரங்கள்
பகுப்பு:இமயமலைத் தொடர்
அபியீட்டேன்

**அபியீட்டேன்** (*Abietane*) என்பது C20H36 என்ற மூலக்கூற்று வாய்ப்பாட்டால் விவரிக்கப்படும் ஒரு டைடெர்பீன் சேர்மமாகும். அபியீட்டிக் அமிலம், கார்னோசிக் அமிலம் மற்றும் ஃபெருகினோல் உள்ளிட்ட பல்வேறு வகையான இயற்கை வேதிச் சேர்மங்களுக்கு  ஓரு  கட்டமைப்பு அடிப்படையை இது உருவாகிறது. இவை மூன்றும் கலந்த தொகுப்பை  அபியீட்டேன்கள் அல்லது அபியீட்டேன் டைடெர்பீன்கள் என்று அழைக்கிறார்கள். 

## மேற்கோள்கள்

பகுப்பு:நீரகக்கரிமங்கள்
பகுப்பு:டைடெர்பீன்கள்
கிழக்காசியத் திரைப்படத்துறை

**கிழக்காசியத் திரைப்படம்** *(East Asian cinema)*  என்பது கிழக்காசிய வட்டாரத் திரைப்படத்தைக் குறிக்கும். இது ஆசியத் திரைப்படத்தின் ஒரு வகையாகும்; ஆசியத் திரைப்படம் உலகத் திரைப்படத்துறையின் ஒரு பகுதியாகும். ஆங்கில மொழியில் இது ஆங்கிலமல்லாத பிற உலக மொழிகளின் திரைப்படங்களினைக் குறிக்கும்.

கிழக்காசியத் திரைப்படத் தொழில்துறைகளில் மிகச் சிறந்தனவாக சீனா, ஆங்காங், யப்பான், தென்கொரியா மற்றும் தைவான் ஆகிய நாட்டுத் திரைப்படத் தொழில்துறைகள் கருதப்படுகின்றன.  இச்சொல் சிலவேளைகளில் தென்கிழக்காசியத் திரைப்படத் துறைகளையும் உள்ளடக்குவதுண்டு. அப்போது இது சிங்கப்பூர், மலேசியா, இந்தோனேசியா, வியட்நாம், தாய்லாந்து, பிலிப்பீன்சு ஆகிய நாட்டுத் திரைப்படத் தொழில்களையும் உள்ளடக்கும். இவ்விரு வகைகளும் ஒன்றாக நெடுங்கிழக்கு ஆசியத் திரைப்படம் எனவும் அழைக்கப்படுவதுண்டு. கிழக்காசியாவின் பெருஞ்சந்தைகளாக சீனத் திரைப்படம், யப்பானியத் திரைப்படம், தென் கொரியத் திரைப்படத்துறை சார்ந்த தொழில்துறைகள் அமைகின்றன.

## வகைகள்
கிழக்கு ஆசிய திரைப்படத்துறையின் நோக்கம் மிகப்பெரியது மற்றும் பல்வேறு திரைப்பட பாணிகள் மற்றும் வகைகளை உள்ளடக்கியது. இருப்பினும், கிழக்கு ஆசிய திரைப்படத்துறை ஒரு பொதுவான கலாச்சார பின்னணியைப் பகிர்ந்து கொள்கிறது. பிராந்தியத் திரைப்படத்துறை பின்வருவனவற்றிற்காக சர்வதேச அளவில் பிரபலமானது:
* தற்காப்புக் கலை திரைப்படம் : இந்த வகைத் திரைப்படங்கள் பெரும்பாலும் ஆங்காங் மற்றும் ஜப்பான் நாடுகளில் உருவாக்கப்படுகின்றது. 
* **ஹாங்காங் அதிரடித் திரைப்படம்** : என்பது தற்காப்புக் கலை, ஸ்டண்ட் அதிரடி, நகைச்சுவை சண்டை, துப்பாக்கி குன் பூ மற்றும் பெண்களின் துப்பாக்கி சண்டைகள் போன்றவற்றை உள்ளடக்கியது.
* **ஜிடைகேகி** : என்பது ஜப்பான் நாட்டில் உருவாக்கப்படும் சாமுராய் மற்றும் நிஞ்சா திரைப்படங்களை குறிக்கும்
* திகில் திரைப்படம் : இது ஜப்பான் மற்றும் கொரியத் திகில்களை உள்ளடக்கிய படங்கள்.
* அனிமே : சப்பானில் உருவாகும் இயங்குபடங்கள் ஆகும்.
* நாடகத் திரைப்படம் : இது கொரியன் நாடகம் மற்றும் ஜப்பானியத் நாடக பாணியில் தயாரிக்கப்படுகின்றது.
* **கேங்ஸ்டர் திரைப்படம்** : இது வீர இரத்தக்களரி படங்கள், ஹாங்காங் அதிரடி குற்றப் படங்கள்,  சீன குற்ற அமைப்புகளை மையமாகக் கொண்ட படங்கள் மற்றும் ஜப்பானிய குண்டர்கள் படங்களை உள்ளடக்கியது.
* **ஜப்பானிய அறிவியல் புனைகதை** : இது ஜப்பானியர்கள் மீநாயகன் திரைப்படங்களை குறிக்கும்.

## வரலாறு
ஐரோப்பியத் திரைப்படத்துறை போலல்லாமல் கிழக்கு ஆசியத் திரைப்படத்துறை அமெரிக்க விநியோகஸ்தர்களால் ஆதிக்கம் செலுத்தப்படவில்லை, மேலும் ஹாலிவுட் திரைப்படத்துறையில் இருந்து தனித்துவத்துடன் வளர்ந்தது. இந் துறை1950 களில் இருந்து உலகளாவிய பார்வையாளர்களைக் கொண்டிருந்தது.

## மேலும் காண்க
* தைவானியத் திரைப்படத்துறை
* சீனத் திரைப்படத்துறை
* ஆங்காங் திரைப்படத்துறை
* தென் கொரியத் திரைப்படத்துறை
* யப்பானியத் திரைப்படத்துறை
* உலகத் திரைப்படத்துறை

## மேற்கோள்கள்

## வெளி இணைப்புகள்
* Asia Society: Film - ஆசிய திரைப்படம் தொடர்பான செய்திகள், மதிப்புரைகள் மற்றும் நேர்காணல்கள்
* Asian Cinema Search Google கூட்டுறவு நிறுவனத்தில்


பகுப்பு:ஆசியத் திரைப்படங்கள்
பகுப்பு:கிழக்காசியப் பண்பாடு
பாருன் பள்ளத்தாக்கு

**பாருன் பள்ளத்தாக்கு** ()  ஒரு இமயமலை பள்ளத்தாக்கு ஆகும். இது நேபாளம் நாட்டின் மக்காலு மலை அடிவாரத்தில் சங்குவாசபா மாவட்டத்தில் அமைந்துள்ளது. இப்பகுதி முழுவதும் மக்காலு பாருன் தேசிய பூங்காவில் அடங்கியுள்ளது.

பாருன் பள்ளத்தாக்கு அதிர்ச்சி தரும் ஆழமான பள்ளத்தாக்கு ஆகும். இங்கு உயரமான நீர்வீழ்ச்சிகளும் கீழே பசுமையான காடுகளும் நிறைந்து காணப்படுகிறது. மேலும் இங்கு உறைபனிகள் நிறைந்து காணப்படுகிறது. மற்றும் வண்ணமயமான பூக்கள் இவ் வெள்ளை பனி சிகரங்களின் கீழே பூக்கும். இந்த தனித்துவமான நிலப்பரப்பு பூமியிலுள்ள கடந்தகால மலைப்பாங்கான சுற்றுச்சூழல் சிலவற்றைக் கொண்டுள்ளது. அரிய வகை இனங்கள் மற்றும் தாவரங்கள் பல்வேறு காலநிலைகளிலும் வாழ்விடங்களிலும் வளர்ந்து வருகின்றன. இவைகள் மனிதர்களால் எந்த பாதிப்புக்கும் உள்ளாவதில்லை.

## வரலாறு
இந்த பள்ளத்தாக்கு பாருன் ஆற்றின் மூலம் உருவாக்கப்பட்டது. இது குளிர்காலத்தில் பனிப்பாறையாக உறைந்து போகும். இந்ந ஆற்றை உள்ளூர் மக்கள் தங்கள் லிம்பு மொழியில் சுக்சுவா ஆறு என அழைக்கின்றனர். இந்த இடம் முதலில் யோகா இன மக்கள் மற்றும் லிம்பு இன மக்கள் பல நூற்றாண்டுகளுக்கு முன்பு வாழ்ந்ததாக ஆய்வுகள் குறிப்பிடுகின்றன.
## மறைவு பள்ளத்தாக்கு புராணம்
பண்டைய பௌத்த மத புத்தகங்களில் இமயமலை பகுதியில் அமைந்துள்ள ஏழு மறைவு பள்ளத்தாக்குகளில் (நஹே-பேயல் கிம்முலாங்) உள்ள எந்தவொரு உயிர்களும் முதிமை இல்லாத மற்றும் மாய கண்கவர் அழகிய பசுமையான இடங்களை கொண்டதாக கருதப்படுகிறது. இவ்வுலகம் பேரழிவு ஏற்படும் போது இங்குள்ள ஏழு மறைவு பள்ளத்தாகில் இருந்துதான் உயிரினங்கள் தோன்றும் என்று இப் புத்தகம் கூறுகிறது. இவைகள் மக்காலு-பாருன் பகுதியில் உள்ளதாக நம்பப்படுகிறது.
## இடங்கள்

இப் பள்ளத்தாக்கு பகுதி முழுவதும் மக்கள் வாழிடங்கள் அற்றவை. இப்பகுதி முழுவதும் பசும்புற்கள் நிறைந்து காணப்படுகிறது. கோடை காலத்தில் சில முகாம்கள் குறிப்பிட்ட சில பகுதிகளில் அமைக்கப்படும்  **முகாம்கள் அமைக்கப்படும் பகுதிகள்:**
*மும்புக்
*ஏன்கள் கார்க்கா
*என்ஹி
*ரிபுக்
*தாடாசோ
*யாக் கார்க்கா
*லிங்க்மலே
*மேரிக்
*ஷெர்சோன்

## தாவரங்கள் மற்றும் விலங்கினங்கள்
பாருன் பள்ளத்தாக்கு பகுதிகளில் கிழக்கு இமயமலை அகண்டஇலைக் காடுகள், கிழக்கு இமயமலை ஊசிஇலைக் காடுகள், கிழக்கு இமயமலை அல்பின் புதர் மற்றும் புல்வெளிக் காடுகளைக் கொண்டுள்ளது. தாவரங்கள், விலங்குகள் மற்றும் மக்களுடைய மிகப்பெரிய பன்முகத்தன்மைக்கு இது அடையாளம் காணப்படுகிறது. இந்த பகுதியில் 3000 வகையான பூக்கும் தாவரங்கள் உள்ளன. இதில் 25 வகையான ரோதோடெண்டிரன், 47 வகையான மல்லிகை வகைகள், 56 அரிய தாவரங்கள் உள்ளன. 440 வகை பறவைகள், மற்றும் 75 பாலூட்டிகள் ஆகியவையும் அடங்கும். இதில் ஆபத்தான பனிச்சிறுத்தை, சிவப்பு பாண்டா கரடிகள், கஸ்தூரி மான், காட்டுப்பன்றி முதலிய விலங்குகள் பதிவு செய்யப்பட்டுள்ளன.

இந்த குறிப்பிடத்தக்க பல்லுயிர் கொண்ட பகுதி உலகளாவிய முக்கியத்துவம் வாய்ந்ததாகக் கருதப்படுகிறது. மற்றும் சர்வதேச விஞ்ஞான ஆராய்ச்சிக்காக வாழும் ஆய்வகத்தை வழங்குகிறது. பாருன் பள்ளத்தாக்கு நேபாளம் மற்றும் சீனாவுடனான ஒரு ஒப்பந்தத்தின் கீழ் ஒரு பெரிய சர்வதேச பாதுகாக்கப்பட்ட பகுதியாக அறிவிக்கப்பட்டுள்ளது.

## மலையேற்றம்
பாருன் பள்ளத்தாக்கு மலையேற்றம் மேற்கொள்ள ஒரு சிறந்த இடம் ஆகும். இது மக்காலு மலையேற்ற முகாம்க்கு செல்லும் வழியில் உள்ளது. சற்றே கடினமான இன்னும் மிகவும் ரசனையை தரும் மலையேற்றமாக இந்த மக்காலு-பாருன் தேசிய பூங்காவின் கரடுமுரடான நிலம் அனுபவங்களை வழங்குகிறது. அண்மையில் இங்கு மலை ஏற்றத்திற்கு வருபவர்களுக்கு உணவு, உபகரணங்கள் வழங்கப்படுகிறது இருப்பினும் பற்றாக்குறை ஏற்படுகிறது.

## மேற்கோள்கள்

பகுப்பு:நேபாளப் பள்ளத்தாக்குகள்
1,2-டையாக்சிடேன்டையோன்

**1,2-டையாக்சிடேன்டையோன்** (*1,2-Dioxetanedione*) என்பது C2O4 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 1,2-டையாக்சாவளையபியூட்டேன்-3,4-டையோன், பெராக்சி அமில எசுத்தர் என்ற பெயர்களாலும் இச்சேர்மம் அழைக்கப்படுகிறது. கார்பனின் நிலைப்புத்தன்மையற்ற இச்சேர்மம் ஓர் ஆக்சோ கார்பனாகக் கருதப்படுகிறது. மேலும் இதை1,2-டையாக்சிடேன் அல்லது 1,2-டையாக்சாவளையபியூட்டேனின் இரட்டைக் கீட்டோனாகவும் அல்லது கார்பன் டை ஆக்சைடின்  வளைய இருபடியாகவும் பார்க்க முடியும்.

சாதாரண நிலைமைகளில் 180 கெல்வின் வெப்பநிலையிலும் கூட இது கார்பன் டை ஆக்சைடாகச் சிதைவடைகிறது. ஆனால் பொருண்மை நிறமாலையியல் மற்றும் பிற நுட்பங்களால் இதை அறியமுடியும். 
 
## மேற்கோள்கள்

பகுப்பு:ஆக்சோகார்பன்கள்
பகுப்பு:கரிமப் பெராக்சைடுகள்
பகுப்பு:டையாக்சிடேன்கள்
பகுப்பு:இலாக்டோன்கள்
காலித் அகுமத்

**காலித் அகுமத் (Khaled Ahmed** (பிறப்பு:20 செப்டம்பர், 1992) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளராகவும் செயல்படுகிறார். நவம்பர் ,2018 இல் தேர்வுத் துடுப்பாட்டத்தில் அறிமுகமானார். வங்காளதேச தேசிய அணி,வங்காளதேச அ அணி , மற்றும் சியால்கோட் மாகாண அணி , *பிரைம் தோலேஷ்வர் சங்கம்* ,*சிட்டகொங் வைக்கிங்ஸ்* ,*தாக்கா டைனமிட்ஸ்* ஆகிய அணிகளுக்காக இவர் விளையாடி வருகிறார்.

## உள்ளூர்ப் போட்டிகள்
இவர் 2015 ஆம் ஆண்டு முதல் முதல் தரத் துடுப்பாட்டப் போட்டிகளில் விளையாடி வருகிறார். 2015 ஆம் ஆண்டு அக்டோபர் 10இ ல் நடைபெற்ற தேசிய கிரிக்கெட் லீக்கில் இவர் சியல்கோட் மாகாண அணிக்காக விளையாடினார்.பட்டியல் அ துடுப்பாட்டப் போட்டிகளில் இவர் 2016 ஆம் ஆண்டு அறிமுகமானார். மே 5 இல் *தாக்கா மாகாண பிரீமியர் கிரிக்கெட் லீக்கில் இவர் பிரைம் தோலேஷ்வர் சங்கம்* சார்பாக விளையாடினார்.இருபது20 போட்டிகளில் இவர் 2017 ஆம் ஆண்டு முதலாக விளையாடி வருகிறார். அந்த ஆண்டில் நடைபெற்ற வங்காளதேச பிரீமியர் லீக் தொடரில் இவர் *தாக்கா டைனமிட்ஸ்*  அணி சார்பாக அறிமுகமானார்.

2018-19 ஆம் ஆண்டிற்கான *தேசியத் துடுப்பாட்ட லீக்கில்* இவர் *தாக்கா மெட்ரோபொலிஸ்*  அணிக்கு எதிராக விளையாடிய போட்டியில் 10 இலக்குகளைக் கைப்பற்றினார். முதல் தரத்  துடுப்பாட்டப் போட்டியில் 10 இலக்குகளை முதல் முறையாக வீழ்த்தினார். பின் 2018-19 ஆம் ஆண்டிற்கான வங்காளதேச துடுப்பாட்ட லீக்கிற்கான வரை *சிட்டகொங் வைக்கிங்ஸ்*  அணியில் இடம் பெற்றார்.

## சர்வதேச போட்டிகள்

### தேர்வுத் துடுப்பாட்டப் போட்டி
2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில்  சுற்றுப் பயணம் செய்து விளையாடியது.நவமபர் 11 இல் டாக்காவில் நடைபெற்ற சிம்பாப்வே துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் துவக்க ஓவர்களை முஸ்தபிகுர் ரகுமானுடன் இணைந்து வீசிய  இவர் 18 ஓவர்களை வீசிய இவர் 48 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை மெய்டனாக வீசினார். பின் இரன்டாவது ஆட்டப் பகுதியில் 12 ஓவர்களை வீச 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 4 ஓவர்களை மெய்டனாக வீசினார். இந்தப் போட்டியில் வங்காளதேச அனி 226 ஓட்டங்களில் வெற்றி பெற்றது.

## இருபது20
இருபது20 போட்டிகளில் இவர் 2017 ஆம் ஆன்டு முதலாக விளையாடி வருகிறார். அந்த ஆண்டில்  நவம்பர் 5 இல் சியல்கோட்டில் நடைபெற்ற வங்காளதேச பிரீமியர் லீக் தொடரில் இவர் *தாக்கா டைனமிட்ஸ்*  அணி சார்பாக அறிமுகமானார். இந்தப் போட்டியில் 4 ஓவர்கள் வீசி 34 ஓட்டங்களை விட்டுக் கொடுத்து 3 இலக்குகளை வீழ்த்தினார்.இந்தப் போட்டியில் *தாக்கா டைனமிட்ஸ்* அணி 65 ஓட்டங்களில் வெற்றி பெற்றது.

## ஒருநாள் போட்டிகள்
ஆசியக் கிண்ணம் 2018 தொடருக்கான 31 வீரர்கள் கொண்ட வரைவு வங்காளதேசத் துடுப்பாட்ட வீரர்களுக்கான பட்டியலில் இவர் இடம்பெற்றார்.
## சான்றுகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:1992 பிறப்புகள்
சாச்சார் இரயில் நிலையம்

**சாச்சார் இரயில் நிலையம்** (*Chachar railway station*) பாக்கித்தான் நாட்டில் உள்ள பலுசிஸ்தான் மாகாணத்தில் இருக்கும் யாபராபாத்து மாவட்டத்தில் அமைந்திருக்கும் ஒரு இரயில் நிலையமாகும். 

## மேற்கோள்கள்

பகுப்பு:பாக்கித்தான் இரயில்வே
பைபென்சைல்

**பைபென்சைல்** *(Bibenzyl)* என்பது (C6H5CH2)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈத்தேனுடைய வழிப்பெறுதியாக இச்சேர்மம் கருதப்படுகிறது. இதில் ஒரு பீனைல் குழு ஒவ்வொரு கார்பனுடனும் பிணைக்கப்பட்டுள்ளது. பைபென்சைல் ஒரு நிறமற்ற திண்மமாகும். 
 
## தோற்றம்

ஒரு சோடி பென்சைல் இயங்குறுப்புகள் பிணைக்கப்படுவதால் உருவாகும் விளைபொருள் பைபென்சைல் சேர்மமாகும் . 

டையைதரோசிடில்பெனாயிடுகள், ஐசோகுயினோலின் ஆல்கலாயிடுகள்  போன்ற இயற்கை பொருட்களின் மைய உள்ளகத்தை பைபென்சைல் உருவாக்குகிறது. மார்சேன்டின்கள் என்பவை பெருவளையங்களைக் கொண்டிருக்கும் பிசு(பைபென்சைல்) குடும்பத்தைச் சேர்ந்தவையாகும் . 

## மேற்கோள்கள்

பகுப்பு:நீரகக்கரிமங்கள்
பகுப்பு:பென்சைல் சேர்மங்கள்
அனிலைடு

**அனிலைடுகள்** (*Anilides*) என்பவை அனிலின் சேர்மத்தின் அசைல் வழிப்பெறுதிகள் வகை வேதிச் சேர்மங்களாகும். இவற்றை பீனைலமைடுகள் என்ற பெயராலும் அழைக்கிறார்கள். 

## தயாரிப்பு

அசைல் குளோரைடுகள் அல்லது கார்பாக்சிலிக் நீரிலிகளுடன் அனிலின் வினைபுரிந்து அனிலைடுகளைக் கொடுக்கிறது. அனிலின் அசிட்டைல் குளோரைடுடன் (CH3-CO-NH-C6H5) வினைபுரிந்து அசிட்டனிலைடு உருவாதலை இதற்கு உதாரணமாகக் கூறலாம். உயர் வெப்பநிலைகளில் கார்பாக்சிலிக் அமிலங்களுடன் அனிலின் வினைபுரிந்து அனிலைடுகளைக் கொடுக்கிறது. 
 
## பயன்கள்

களைக்கொல்லிகளாகவும் பூஞ்சைக் கொல்லிகளாகவும் அனிலைடுகள்  பயன்படுகின்றன.

## மேற்கோள்கள்
 

## புற இணைப்புகள்
* 

பகுப்பு:அனிலைடுகள்
அப்லாசுமோமைசின்

**அப்லாசுமோமைசின்** (*Aplasmomycin*) என்பது மலேரியா எதிர்ப்பு நடவடிக்கையுடன் தொடர்புடைய ஒரு நுண்ணுயிர் எதிர்ப்பி ஆகும். சிடெரெப்டோமைசெட்டே என்ற இழைபாக்டீரியா வகையிலிருந்து தனித்துப் பிரித்தெடுக்கப்படுகிறது.  
## மேற்கோள்கள்

பகுப்பு:நுண்ணுயிர் எதிர்ப்பிகள்
பகுப்பு:மலேரியா எதிர்ப்பு முகவர்கள்
பகுப்பு:போரேட்டு எசுத்தர்கள்
பெர்கெலிக் அமிலம்

**பெர்கெலிக் அமிலம்** (*Berkelic acid*) என்பது வெளிச் சோதனை முறையில் புற்றுநோய் எதிர்ப்பு நடவடிக்கையுடன் பூஞ்சையிலிருந்து தனித்துப் பிரிக்கப்படும் ஒரு நுண்ணுயிர் எதிர்ப்பி ஆகும் . பூஞ்சை இனமான யூக்ளினா மெட்டாபிலிசிலிருந்து முதன்முதலாக இது கண்டறியப்பட்டது. பரிணாம வளர்ச்சியின்போது  பெர்கெலி பள்ளத்தில் இவ்வினம் வாழ்ந்ததாக அறியப்படுகிறது.  

## மேற்கோள்கள்

பகுப்பு:கார்பாக்சிலிக் அமிலங்கள்
ஒதியமலைப் படுகொலைகள்

**ஒதியமலைப் படுகொலைகள்** (*Othiyamalai massacre*) இலங்கையின் வடக்கு மாகாணம், முல்லைத்தீவு மாவட்டத்தில் உள்ள ஒதியமலை என்ற கிராமத்தில் இலங்கைத் தரைப்படையினரால் மேற்கொள்ளப்பட்டன. 1984 டிசம்பர் 2 ஞாயிற்றுக்கிழமை அதிகாலையில் பதவிய இராணுவ முகாமில் இருந்து நெடுங்கேணிக்கு 5 கி.மீ. தூரத்தில் அமைந்துள்ள ஒதியமலைக் கிராமத்திற்குள் புகுந்த கிட்டத்தட்ட 30 இராணுவத்தினர் அக்கிராமத்திலுள்ள வீடுகளில் இருந்த ஆண்களை மட்டும் தனியான ஓர் இடத்திற்கு கூட்டிச் சென்று சுட்டுப் படுகொலை செய்தனர். இவ்வாறு 27 ஆண்கள் கொல்லப்பட்டனர். மேலும் 5 ஆண்களைத் தம்முடன் கூட்டிச் சென்றனர். ஆனாலும், இவர்கள் பின்னர் வீடு திரும்பவில்லை.

## நிகழ்வு
பன்னாட்டு மன்னிப்பு அவையின் அறிக்கையில், நிகழ்வை நேரில் கண்ட சாட்சியங்கள் பதியப்பட்டுள்ளன. 1984 டிசம்பர் 1 சனிக்கிழமை நள்ளிரவில் 30 இற்கும் 40 இற்கும் இடைப்பட்ட இராணுவத்தினர் கிராமத்துள் புகுந்து, அங்குள்ள மலைக்காடு கோவிலில் தங்கியிருந்தனர். டிசம்பர் 2 அதிகாலை குடிமனைகளுக்குள் புகுந்து ஒவ்வொரு வீட்டிலும் இருந்த ஆண்களை அவர்களது கண்களையும் கைகளையும் கட்டி இழுத்துச் சென்றனர். இவர்களில் பெரும்பாலானோர் 15 முதல் 35 வயதுக்குட்பட்டவர்கள். இவர்கள் அங்கிருந்த சனசமூக நிலையக் கட்ட்டடத்திற்கு கொண்டு செல்லப்பட்டனர். இவர்களில் 27 பேர் அங்கேயே சுட்டுக் கொல்லப்பட்டனர். மேலும் ஐவர் (50 வயதானவர்கள்) 25 சிறீ 6511 என்ற இலக்கத்தகடு கொண்ட இழுவை இயந்திரம் ஒன்றில் ஏற்றிச் செல்லப்பட்டனர். இவர்கள ஐவரும் பின்னர் வீடு திரும்பவில்லை. இவர்களில் இருவரது எரிந்த உடல்கள் கண்டெடுக்கப்பட்டன. அவர்களின் உடுப்புகளைக் கொண்டு பின்னர் அடையாளம் காணப்பட்டனர்.

இதே நாளில் இராணுவத்தினரின் இன்னும் ஒரு குழு செம்மலை என்ற தமிழ்க் கிராமம் ஒன்றுக்கு சென்றது. ஆனால், அவர்கள் அங்கு வரு முன்னரே கிராமத்தவர்கள் தமது வீடுகளில் இருந்து வெளியேறி முல்லைத்தீவுக்குச் சென்று விட்டனர்.

## நினைவுத்தூபி
படுகொலை செய்யப்பட்ட மக்களின் நினைவாக ஒதியமலைக் கிராமத்தில் அமைக்கப்பட்ட நினைவுத்தூபியை இராணுவத்தினர் இடித்து அழித்தனர். பின்னர் 2018 திசம்பர் 2 அன்று புதிய நினைவு தூபி ஒன்று அமைக்கப்பட்டு திறந்து வைக்கப்பட்டது.

## இவற்றையும் பார்க்க
*பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

## மேற்கோள்கள்
 

பகுப்பு:1984 நிகழ்வுகள்
பகுப்பு:இலங்கையில் பொதுமக்கள் படுகொலைகள்
பகுப்பு:இலங்கையில் தமிழர்கள் படுகொலைகள்
பகுப்பு:முல்லைத்தீவு மாவட்டம்
உயிரி உணர்திறன் அமைப்புகள்

**உயிரி உணர்திறன் அமைப்புகள்(biosensors)**  என்பவை, ஒரு உயிரியல் மூலக்கூறினை இயல்வேதி உணர்வியுடன்(physico chemical detector) இணைத்து, அதனுடன் ஒரு வேதிப்பொருள் ஏற்படுத்தும் வினை அடிப்படையில், அவ்வேதிப்பொருளின் அளவினைக் கண்டறிய உதவும் அமைப்புகளாகும். 

திசுக்கள், நுண்ணுயிரிகள், உள்ளுறுப்புகள், செல் ஏற்பிகள்(cell receptors), ஆன்டிபாடிகள், நியூக்ளிக் அமிலங்கள், போன்ற நுட்பமான உயிரி மூலக்க்கூறுகளைக் கொண்டு இவை உருவாக்கப்படுகின்றன. உயிரியல் ரீதியில் நுட்பமான இத்தகைய மூலக்கூறுகளை உயிரி-பொறியியல்(Biological Engineering) மூலமாக உருவாகிட இயலுகிறது. 

ஆற்றல் மாற்றிகள் அல்லது உணர்விகள் என்பவை, ஒரு வகையான குறியீட்டலைகளை(signals) மற்றொரு வகையாக மாற்ற உதவுபவையாகும். ஒளியியல், அழுத்த மின்னியல்(piezo electric), மின் வேதியியல், மின்வேதி ஒளிர்வியல்(electrochemoluminescence)  போன்ற பண்புகளைச் சார்ந்து இவ்வாற்றல் மாற்றிகள் செயல்படுகின்றன. இத்தகைய உணர்திறன் அமைப்புகளுக்கு மின்னணு செயலிகள் (Electronic processor) மற்றும் குறியீட்டலை செயலிகள் அடிப்படையிலான உணர்திறன் செயல்படுத்தும் சாதனங்கள் அவசியமாக உள்ளன,

### '''உணர்திறன் அமைப்பு:'''
ஒரு உயிரி உணர்திறன் அமைப்பானது இயல்பாகவே ஒரு உயிரி அங்கிகரிக்கும் பகுதி (bio-recognition site), உயிரி ஆற்றல் மாற்றி அமைப்பு(bio-transducer component), மற்றும் (குறியீட்டலை உயர்த்தி, செயலி, திரை இவற்றை உள்ளாடக்கிய) ஒரு மின்னணு அமைப்பு போன்ற அலகுகளைக் கொண்டதாக உள்ளது. இதில் உயிரி-ஏற்பி(bio-receptor) என்றழைக்கப்படும் அங்கிகரிக்கும் பகுதியானது நுண்ணுயிரிகளிலுள்ள உயிர்மூலக்கூறுகளை ஏற்பதன் மூலமாகவோ, அல்லது வினைபொருள்(analyte) முன்னிலையில் ஏற்படும் வேதிவினைகளின் மூலமாக உருவாகும் விளைபொருட்களை ஏற்பதன் மூலமாகவோ உணர்திறனைப் பெறுகின்றன.உயிரி உணர்திறனமைப்புகளை உருவாக்குவதற்கான முக்கிய நோக்கம் உயிரியல் மாதிரிகள் பெறப்படும்போது, முதல் நிலையிலேயே எளிதான மற்றும் வேகமான ஆய்வுக்கு மாதிரியை உட்படுத்தி அதன் தரத்தைக் கண்டறிவதாகும்.

### '''பயன்கள்:'''

* இரத்த சர்க்கரை அளவிடல்
* உணவுத் தர ஆய்வு
* டி ஆக்ஸி ரிபோ நியூக்ளிக் அமில உணர்திறன் அமைப்புகள்
* நுண்ணுயிரி அடிப்படையிலான உணர்திறன் அமைப்புகள்
* ஓஸோன் உணர்திறன் அமைப்புகள்
* மாற்றிட புற்றுநோய் செல் உணர்திறன் அமைப்புகள்

## மேற்கோள்கள்

பகுப்பு:உயிரியல்
எக்சாயைதராக்சிபென்சீன் திரிசு ஆக்சலேட்டு

**எக்சாயைதராக்சிபென்சீன் திரிசு ஆக்சலேட்டு** (*Hexahydroxybenzene trisoxalate*) என்பது C12O12 என்ற  மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பனுடைய ஆக்சைடு வகைச் சேர்மமான இதன் மூலக்கூற்றில், ஆறு ஐதரசன் அணுக்கள் மூன்று ஆக்சலேட்டு குழுக்களால் இடப்பெயர்ச்சி செய்யப்பட்ட ஒரு பென்சீன் உள்ளகம் உள்ளது. பென்சீன்யெக்சால் மற்றும் ஆக்சாலிக் அமிலத்தின் ஆறுமடிப்பு எசுத்தராக இதைப் பார்க்க முடியும்.

எச்.எசு.வெர்ட்டெர் மற்றும் ஆர்.தொமினிக் ஆகியோர் 1967 ஆம் ஆண்டு இதைக் கண்டறிந்தனர்.

## மேற்கோள்கள்

பகுப்பு:ஆக்சோகார்பன்கள்
பகுப்பு:கார்பாக்சிலேட்டு எசுத்தர்கள்
பகுப்பு:அரோமாட்டிக் சேர்மங்கள்
பகுப்பு:ஆக்சலேட்டு எசுத்தர்கள்
போச்சம்பள்ளி சந்தை

**போச்சம்பள்ளி சந்தை** என்பது தமிழ்நாட்டின், கிருட்டிணகிரி மாவட்டம், போச்சம்பள்ளியில் உள்ள 125 ஆண்டுகளுக்கு முற்பட்ட பழமையான ஒரு வாரசந்தையாகும். இது தமிழ்நாட்டின் இரண்டாவது மிகப்பெரிய வாரச்சந்தை என்று கூறப்படுகிறது. இந்த சந்தையானது 18 ஏக்கர் பரப்பளவில் 10,000 கடைகளுடன் செயல்படுகிறது.  இந்த வாரச்சந்தையில் கடுகு, சீரகத்தில் இருந்து சிறுதானியங்கள், நவதானியங்கள், காய்கறிகள், கீரைகள், அரிசிவகைகள்,  பழங்கள், வீட்டு உபயோகப் பொருட்கள், ஆடு, மாடு, கோழி, வேளாண் இரும்பு கருவிகள், மூங்கில் கூடைகள், முறம், பாய், மண் கலங்கள், துணிமணிகள், பாத்திரங்கள், மின்னணு பொருட்கள் என அனைத்துப் பொருட்களும் விற்கப்படுகின்றன. தமிழ் நாட்டில் வேரெந்த சந்தையிலும் இல்லாத சிறப்பாக இங்கு தங்கம், வெள்ளி ஆகியவையும் விற்பனை செய்யப்படுகின்றன. இந்த வாரச்சந்தை ஞாயிற்றுக்கிழமைகளில் நடைபெறுகிறது. இந்த சந்தைக்கு கிருட்டிணகிரி  மாவட்டத்தில் போச்சம்பள்ளி, பாளேத்தோட்டம் (வாழைத் தோட்டம்), புளியம்பட்டி, புதுவயலூர், கரடியூர், புலியூர், அரசம்பட்டி, கூச்சானூர், ஆனந்தூர், கல்லாவி, சாத்தூர், காவேரிப்பட்டணம் போன்ற சுற்றுவட்டார ஊர்களிலிலிருந்து விவசாயிகள் தங்கள் விளைபொருட்களை சந்தைக்கு கொண்டுவந்து விற்கின்றனர், மேலும் தமிழகத்தின் பல்வேறு மாவட்டங்களில் இருந்தும், அருகிலுள்ள ஆந்திரம், கர்நாடகம் போன்ற மாநிலங்களில் இருந்து வணிகர்கள், வேளாண் மக்களும் இந்த சந்தைக்கு வந்து தங்களுக்குத் தேவையான பொருட்களை வாங்கிச் செல்கின்றனர். 

## மேற்கோள்கள்

பகுப்பு:சந்தைகள்
பகுப்பு:கிருஷ்ணகிரி மாவட்டம்
வயநாடு பாரம்பரிய அருங்காட்சியகம்

**வயநாடு பாரம்பரிய அருங்காட்சியகம்**  (*Wayanad Heritage Museum*) இந்தியாவின் கேரளா மாநிலத்திலுள்ள வயநாடு மாவட்டம் சுல்தான் பத்தேரிக்கு 12 கி.மீ. தொலைவில் இருக்கும் அம்பாலாவயல் கிராமத்தில் அமைந்துள்ளது . மாவட்ட சுற்றுலா மேம்பாட்டு கவுன்சில் மூலம் அருங்காட்சியகம் நிர்வகிக்கப்படுகிறது. பழங்குடிகளின் நினைவுச்சின்னங்கள் மற்றும் கலைப்பொருட்கள் இங்கு காட்சிப்படுத்தப்பட்டுள்ளன. வெரசுமிருதி, கோத்ராசுருமிதி, தேவாசுமிருதி, சீவாசுமிருதி என நான்கு பிரிவுகளாக அருங்காட்சியகம் பிரிக்கப்பட்டுள்ளது. கற்காலம் தொடங்கி 17 ஆம் நூற்றாண்டு வரையிலான காலத்தைச் சேர்ந்த பல்வேறு வகையான தொல் பொருட்கள் இப்பிரிவுகள் ஒவ்வொன்றிலும் சேகரித்து காட்சிப்படுத்தப்பட்டுள்ளன. சாதாரண பழங்குடியினர் வாழ்வில் பயன்படுத்தப்பட்ட கலைப்பொருட்கள் உட்பட, நினைவுச்சின்னங்கள் கற்களால் அலங்கரிக்கப்பட்ட வீரர்களின் கல்லறைகள், மற்றும் சுடுமண் சிலைகள் உட்பட்ட தொல்லியற் பொருட்கள் இவற்றில் அடங்கும். 

## மேற்கோள்கள்

பகுப்பு:கேரள அருங்காட்சியகங்கள்
பகுப்பு:வயநாடு மாவட்டம்
பகுப்பு:இந்திய அருங்காட்சியகங்கள்
இரவீந்தரா அருங்காட்சியகம்

**இரவீந்தரா அருங்காட்சியகம்**  (*Rabindra Museum*) இந்தியாவின் மேற்கு வங்காள மாநிலத்திலுள்ள காலிம்போங்கு மலை வாழிடத்திற்கு அருகில் அமைந்துள்ள முங்பூ நகரில் அமைந்துள்ளது. குயினைன் ஆய்வாளர் எம். எம். சென்னின் மனைவியும், கவிஞரும் நாவலாசிரியருமான மைத்ரேயி தேவியின் அழைப்பிற்கு இணங்கி, கவிஞர் இரவீந்தரநாத் தாகூர் 1938 மற்றும் 1939 ஆம் ஆண்டுகளில் இங்கு தங்கியிருந்தார் . 

2011 ஆம் ஆண்டு ஏப்ரல் மாதம் 13 ஆம் நாள் வீசிய புயலால் ஒரு மரம் விழுந்து அருங்காட்சியகம் பழுதடைந்தது .  
.

## மேற்கோள்கள்
 
## புற இணைப்புகள்
* Mungpoo.org. Rabindranath Tagore photos, paintings inside Ravindra Memorial Museum Mungpoo
பகுப்பு:மேற்கு வங்க அருங்காட்சியகங்கள்
பகுப்பு:டார்ஜிலிங் மாவட்டம்
பாருன்டிஸ்

பாருன்டிஸ் மலை சிகரம் நேபாளம் நாட்டின் கும்பு பகுதியில் அமைந்துள்ளது. இம்மலை இமயமலைத் தொடரில் கிழக்கு நேபாளத்தில் அமைந்துள்ளது. இம்மலை நான்கு சிகரங்களால் சூழப்பட்டும் தெற்கே ஹாங்கு பனிப்பாறைகளால் சூழப்பட்டும் உள்ளது. மேலும் கிழக்கே பாருன் பனிப்பாறைகளாலும், வடமேற்கே இம்ஜா பனிப்பாறைகளாலும் சூழப்பட்டுள்ளது. 1954 ஆம் ஆண்டு மே மாதம் 30ஆம் தேது முதன் முதலில் இம்மலையில் தெற்கு முனை வழியாக மலையேற்றம் நடைபெற்றது.

## மேற்கோள்கள்
பகுப்பு:சிகரங்கள்
பகுப்பு:இமயமலைத் தொடர்
சாம்லாங்

**சாம்லாங்** இமயமலையில் உள்ள ஒரு மலைத்தொடர் ஆகும். இதன் சிகரம் நேபாளம் நாட்டின் மகாலங்கூர் இமால்ன் தென் பகுதியில் அமைந்துள்ளது. இதன் சிகரம் மக்காலு அருகே அமைந்துள்ளது. சாம்லாங்கின் உயரம்  ஆகும்.

## மேற்கோள்கள்
பகுப்பு:சிகரங்கள்
பகுப்பு:இமயமலைத் தொடர்
சோம்மிலெட் வினை

**சோம்மிலெட் வினை** (*Sommelet reaction*) என்பது எக்சா அமீன் மற்றும் நீரைப் பயன்படுத்தி பென்சைல் ஆலைடை ஓர் ஆல்டிகைடாக மாற்றுவதற்கு உதவும் வினையாகும் 

:.

இவ்வினை கார்பனின் முறையான ஓர் ஆக்சிசனேற்ற வினையாகும் . தொடர்புடைய குரோங்கே ஆல்டிகைடு தொகுப்புவினையில் பிரிடினும் பாரா-நைட்ரசோடைமெத்திலனிலினும் இணைக்கப்பட்டு ஆக்சிசனேற்ற முகவராக  பயன்படுத்தப்படுகிறது.

அமீன்கள் மற்றும் ஆலைடுகளிலிருந்து  ஆல்டிகைடுகளைத் தயாரிப்பதற்கு இந்த வினை பயனுள்ளதாக இருக்கிறது என்பது நிருபிக்கப்பட்டுள்ளது. இவ்வினையின் மூலம் பல்வேறு வகையான அரோமாட்டிக் பல்லினவளைய ஆல்டிகைடுகள், சில அலிபாட்டிக் ஆல்டிகைடுகள் மற்றும் அமீன்கள் தயாரிக்கப்படுகின்றன.

## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
டோ கியுங்சோ

**டோ கியுங் சோ** () (பிறப்பு: சனவரி 12, 1993) ஒரு தென் கொரியா நாட்டு பாடகர் மற்றும் நடிகர் ஆவார். இவர் 2012 ஆம் ஆண்டு முதல் எக்சோ என்ற பாடல் குழுவுடன் சேர்ந்து பல பாடல்கள் பாடிவருகின்றார். கார்ட் (2014), ரூம் ந.7 (2017), சுவிங் கிண்ட்ஸ் (2018)  போன்ற திரைப்படங்களிலும் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:தொலைக்காட்சி நடிகர்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பகுப்பு:தென் கொரிய ஆண் பாடகர்கள்
சாஞ்சி தொல்பொருள் அருங்காட்சியகம்

**சாஞ்சி தொல்பொருள் அருங்காட்சியகம்** (*Sanchi Archaeological Museum*) இந்தியாவின் மத்தியப் பிரதேச மாநிலத்திலுள்ள தொல்லியல் தளம் சாஞ்சிக்கு அருகில் அமைக்கப்பட்டுள்ள ஓர் அருங்காட்சியகமாகும். அருகில் இருந்த புத்தமத வளாகத்தில் கண்டறியப்பட்ட பல்வேறு கலைப்பொருட்கள் இங்கே வைக்கப்பட்டுள்ளன .

File:Lion pillar capital at Sanchi Joseph Beglar 1875.jpg|அசோகத் தூணின் எச்சங்களின் ஒன்று, அருங்காட்சியகத்தில் காட்சிப்படுத்தப்பட்டுள்ளது. File:Avalokitesvara Head - Sandstone - Circa 12th Century AD - Sanchi - Archaeological Museum - Sanchi - Madhya Pradesh - Indian Buddhist Art - Exhibition - Indian Museum - Kolkata 2012-12-21 2296.JPG|அவலோகிட்டேசுவரா தலை, மணல்கற்சிற்பம் 12ஆம் நூற்றாண்டு, பொ.ஊ. 
Sanchi capital of Ashoka.jpg|அசோகர் தலைநகரம் சாஞ்சி.
Sanchi capital right side view.jpg|அசோகர் தூணின் தலைநகரம்r.
Sanchi Gupta lion capital.jpg|குப்தர்களின் தலைநகரம்.
Sanchi Pillar 35 Vajrapani statue.jpg|சாஞ்சி தூண் 35 வச்ரபானி சிலை.
Sanchi Museum Buddha 400-500 CE.jpg|பொ.ஊ 400-500  ஆண்டுகளில் புத்தர்.
Sanchi Museum Naga in human form 400-500 CE.jpg|மனித வடிவில் நாகா 400-500 பொ.ஊ.


## மேற்கோள்கள்

## மூலங்கள்
* Catalogue of the Sanchi Archaeological Museum (1922)
* Sanchi Museum Website with photo galleries

பகுப்பு:மத்தியப் பிரதேச அருங்காட்சியகங்கள்
டையெத்தில் சல்பாக்சைடு

**டையெத்தில் சல்பாக்சைடு** (*Diethyl sulfoxide*) என்பது  C4H10OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இக்கரிமச் சேர்மத்தில் கந்தகம் ஒரு பகுதிப்பொருளாகக் கலந்துள்ளது.

## மேற்கோள்கள்

பகுப்பு:சல்பாக்சைடுகள்
பகுப்பு:கரிமச் சேர்மங்கள்
தோளூர் சோளீசுவரர் கோயில்

**தோளூர் சோளீசுவரர் கோயில்** என்ற  சிவன் கோயில், நாமக்கல் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
நாமக்கல்-மோகனூர் சாலையில், அணியாபுரம் ரோடு என்னுமிடத்தில் மேற்கில் பிரிந்து செல்லும் சாலையில் 3 கி.மீ. தொலைவில் இவ்வூர் உள்ளது.

## இறைவன், இறைவி
இக்கோயிலில் உள்ள இறைவன் சோளீசுவரர் ஆவார். இறைவி விசாலாட்சி ஆவார். 

## பிற சன்னதிகள்
விநாயகர், நாகம் ஆகியோர் உள்ளனர். இறைவன், இறைவி விமானங்களைத் தவிர வேறெதுவும் இல்லை. 

## மேற்கோள்கள்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மதுருகா நகராட்சி அருங்காட்சியகம்

**மதுருகா நகராட்சி அருங்காட்சியகம்** (*Madruga Municipal Museum* ) கியூபாவின் மத்துருகா நகரிலுள்ள 25 ஆவது நிழற்சாலையில் அமைந்துள்ளது. இந்த  அருங்காட்சியகம் 1982 ஆம் ஆஂண்டு பிப்ரவரி மாதம் 12 ஆம் நாளில் நிறுவப்பட்டது . 

2018 ஆம் ஆண்டு அக்டோபர் மாதம் 20 ஆம் நாளிலிருந்து இந்த நகராட்சி அருங்காட்சியகம் மரியா மெர்சிடெசு கார்சியா சாண்டனா என்ற பெயரால் அழைக்கப்பட்டு வருகிறது.
 
வரலாற்று தொகுப்புகள், ஆயுதங்கள் மற்றும் அலங்காரக் கலைப் பொருட்கள் ஆகியவை சேகரிக்கப்பட்டு இங்கு வைக்கப்பட்டுள்ளன.
 
## மேற்கோள்கள்

பகுப்பு:கியூபா அருங்காட்சியகங்கள்
திருவேட்டீசுவரன்பேட்டை திருவேட்டீசுவரர் கோயில்

**திருவேட்டீசுவரன்பேட்டை திருவேட்டீசுவரர் கோயில்** என்பது சென்னை மாவட்டத்தின் திருவல்லிக்கேணியில் உள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.   

## அமைவிடம்
இக்கோயில், திருவல்லிக்கேணியில் திருவேட்டீசுவரன்பேட்டை என்னுமிடத்தில் அமைந்துள்ளது. கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்,  ஆகும்.

## இறைவன், இறைவி
இக்கோயிலில் உள்ள இறைவன் திருவேட்டீசுவரர் என்றழைக்கப்படுகிறார். இங்குள்ள இறைவி செண்பகாம்பிகை ஆவார். 

## பிற சன்னதிகள்
விநாயகர், வீரபத்திரர், பாலசுப்பிரமணியர், நால்வர், சேக்கிழார் ஆகியோரின் சன்னதிகள் உள்ளன.

## மேற்கோள்கள்

## வெளி இணைப்புகள்
* GeoHack - திருவேட்டீசுவரன்பேட்டை திருவேட்டீசுவரர் கோயில்

பகுப்பு:சென்னை மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
அன்னையின் மெழுகு அருங்காட்சியகம்

**அன்னையின் மெழுகு அருங்காட்சியகம்** (*Mother's Wax Museum* ) இந்தியாவின் மேற்கு வங்காள மாநிலத்திலுள்ள கொல்கத்தாவில் மிக வேகமாக வளர்ந்து வரும் நியு டவுன் என்னும் நகரப் பகுதியில் அமைந்துள்ளது. இது  2014 ஆம் ஆண்டு நவம்பர் மாதம் நிறுவப்பட்டது. இங்கு 19 எண்ணிக்கைக்கும்  மேற்பட்ட பிரபலங்களின் மெழுகுச் சிலைகள் இடம்பெற்றுள்ளன.  பிரபல இந்தித் திரைப்பட நடிகர் அமிதாப் பச்சன் மற்றும் சாருக் கான் ஆகியோரின் சிலைகளும் இவற்றில் அடங்கும். அன்னை தெரேசாவின் நினைவாக அருங்காட்சியகத்திற்கு அன்னையின் மெழுகு அருங்காட்சியகம் எனப் பெயர் சூட்டப்பட்டது.

## மேற்கோள்கள்
 

## புற இணைப்புகள்
*
பகுப்பு:மேற்கு வங்க அருங்காட்சியகங்கள்
பகுப்பு:மெழுகு அருங்காட்சியகங்கள்
குளோரோசோமன்

**குளோரோசோமன்** (*Chlorosoman*) என்பது C7H16ClO2P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சோமன் என்ற சேர்மத்தின் குளோரின் ஒத்த சேர்மமாக இது கருதப்படுகிறது. உயர் நச்சுத்தன்மை மிக்க கரிம பாசுப்பரசு சேர்மமாக குளோரோசோமனை வகைப்படுத்துகிறார்கள்.  சோமன் நரம்புக் கடத்தி முகவர்களைத் தயாரிக்க உதவும் முன்னோடிச் சேர்மமாக குளோரோசோமன் பயன்படுகிறது .

## மேற்கோள்கள்

பகுப்பு:கரிமச் சேர்மங்கள்
பகுப்பு:பினாக்கோலைல் எசுத்தர்கள்
சுனில் அரோரா

**சுனில் அரோரா **(Sunil Arora) (பிறப்பு13 ஏப்ரல் 1956) 23 ஆவது இந்தியத் தலைமைத் தேர்தல் ஆணையர் ஆவார்.  இவர் 1980 ஆம் ஆண்டு பிரிவைச் சாரந்த, ஓய்வு பெற்ற, இராசத்தான் பிரிவு இந்திய ஆட்சிப் பணி அலுவலர் ஆவார். இவர் இந்திய அரசின் இரு அமைச்சகங்களில் இரண்டு முறை செயலராகப் பணியாற்றியுள்ளார்.

## தனிப்பட்ட வாழ்க்கை
அரோராவின் தந்தையார் இந்திய இரயில்வேயில் பணி ஓய்வு பெற்ற கணக்கு அலுவலர் ஆவார். அரோராவின் தாயாரோ ஓசியார்பூர் டிஏவி கல்லூரியில் பணியாற்றினார். இவரது இரண்டு சகோதரர்களில் ஒருவரும் இந்திய ஆட்சிப்பணி அலுவலர் ஆவார். மற்றுமொரு சகோதரர் இந்திய வெளியுறவுத் துறையில் தூதரும் ஆவார்.

## கல்வி
அரோரா ஆங்கிலத்தில் சிறப்பு நிலை இளங்களைப்பட்டமும், முதுகலைப் பட்டமும் பெற்றவர் ஆவார். சண்டிகர் யூனியன் பிரதேசத்திலுள்ள பஞ்சாப் பல்கலைக்கழகத்தில் படித்தார்.

### இந்திய ஆட்சிப்பணியில் சேர்வதற்கு முன்பாக
இந்திய ஆட்சிப்பணி அலுவலராக நியமிக்கப்படுவதற்கு முன்பாக, சுனில் அரோரா ஜலந்தரில் உள்ள டிஏவி கல்லூரியல் இணைப் பேராசிரியராகப் பணியாற்றினார்.

### ஓர் இந்திய ஆட்சிப்பணி அலுவலராக
ஓர் இந்திய ஆட்சிப்பணி அலுவலராக, அரோரா, இந்திய அளவிலும், இராசத்தான் மாநில அளவிலும் கூடுதல் தலைமைச் செயலாளர்(உள்துறை), முதன்மைச் செயலாளர்(சிறுதொழிற்துறை), இராசத்தான் மாநில தொழில் மேம்பாடு மற்றும் முதலீட்டுக் கழகத் தலைவர் மற்றும் நிர்வாக இயக்குநர், இராசத்தான் முதலமைச்சரின் முதன்மைச் செயலாளர், ஜோத்பூர், நாகவுர், அல்வர் மற்றும் தோல்புர் மாவட்டங்களின் மாவட்ட ஆட்சியர்  மத்திய அரசின் தகவல் ஒலிபரப்புத்துறை செயலர், திறன் மேம்பாடு மற்றும் தொழில் முனைவோர் அமைச்சக செயலர், இந்திய உள்நாட்டுப் போக்குவரத்திற்கான வானூர்தி நிறுவனத்தின் தலைவர் மற்றும் நிர்வாக இயக்குநர், இந்திய குடிமை வான்வழிப் போக்குவரத்து அமைச்சகத்தின் இணைச் செயலாளர்  உள்ளிட்ட பல்வேறு முக்கியப் பதவிகளில் பணியாற்றியுள்ளார்.

அரோரா தனது அரசுப் பணியிலிருந்து 30 ஏப்ரல் 2016 அன்று ஓய்வு பெற்றார்.  பணி நிறைவிற்குப் பிறகு, அரோரா கூட்டாண்மை நிறுவன விவகாரங்களுக்கான இந்திய நிறுவனத்தின் முதன்மைச் செயல் அலுவலர் மற்றும் இயக்குநராக நியமிக்கப்பட்டார். இறுதியாக அவர் மீண்டும் இந்திய ஆட்சிப்பணி அலுவலராக மறு பணியமர்வு செய்யத்தக்க வகையில் கருதப்பட்டு அவ்வாறே செய்யப்பட்டார்.

### இந்தியத் தலைமைத் தேர்தல் ஆணையர்
அரோரா இந்தியாவின் இரண்டு தேர்தல் ஆணையர்களில் ஒருவராக 31 ஆகத்து 2017 பொறுப்பேற்றுக் கொண்டார். அரோரா தேர்தல் ஆணையராக செப்டம்பர் 1, 2017 இல் பொறுப்பேற்றுக் கொண்டார்.. ஓம் பிரகாஷ் ராவத்தைத் தொடர்ந்து, சுனில் அரோரா இந்தியத் தலைமைத் தேர்தல் ஆணையராக டிசம்பரில் சுனில் அரோரா இருப்பார் என நவம்பர் 26, 2018 இல் அறிவிக்கப்பட்டது. 2018 டிசம்பர் 2 ஆம் நாள் இந்தியத் தலைமைத் தேர்தல் ஆணையராக இவர் பொறுப்பேற்றார். இவரது பதவிக்காலம் அக்டோபர் 2021 வரையிலும் உள்ளது.
## மேற்கோள்கள்


பகுப்பு:1956 பிறப்புகள்
பகுப்பு:இந்தியத் தலைமை தேர்தல் ஆணையர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:பஞ்சாபி மக்கள்